ANEXA 2
Criterii de evaluare a performanţelor profesionale individuale anuale ale personalului didactic auxiliar în vederea acordării gradaţiei de merit 

	Nr.
	Criteriile de evaluare (punctaj maxim 5 puncte/criteriu)
	Delimitări în evaluare*
0 puncte – nivel slab
2,5 puncte – nivel mediu
5 puncte – nivel înalt

	1
	Competenţa profesională
	0 puncte – nu întreprinde măsuri pentru îndeplinirea obiectivelor şi sarcinilor prevăzute în fişa postului
2,5 puncte – îndeplineşte obiectivele şi sarcinile prevăzute în fişa postului
5 puncte – îndeplineşte obiective şi sarcini peste cele prevăzute în fişa postului, manifestând o atitudine proactivă

	2
	Participarea la instruiri sau cursuri de perfecţionare în vederea îmbunătăţirii competenţelor profesionale

	0 puncte – nu întreprinde măsuri pentru autodezvoltare, inclusiv în situaţia în care acest demers este necesar
2,5 puncte – identifică propriile carenţe şi participă la programele de instruire propuse
5 puncte – acţionează preventiv, caută oportunităţi şi îşi elaborează propriile planuri de dezvoltare a competenţelor

	3
	[bookmark: _GoBack]Formularea de propuneri privind îmbunătăţirea activităţii UMFVBT (materializate în strategii, regulamente, metodologii etc)
	0 puncte – fără contribuţii
2,5 puncte – cu contribuţii rare, efectuate la solicitarea şefului direct
5 puncte – din proprie iniţiativă, frecvent

	4
	Implicarea, la solicitarea conducerii, în activităţi care nu sunt menţionate în fişa postului
	0 puncte – nu participă
2,5 puncte – participă rar, în urma solicitării şefului direct
5 puncte – se manifestă proactiv participând frecvent la astfel de acţiuni, inclusiv în afara programului de lucru

	5
	Capacitatea de a identifica problemele, de a analiza cauzele acestora şi de a găsi soluţii
	0 puncte – nu caută informaţii suplimentare, chiar dacă se impune acest fapt, omite aspecte importante şi nu ţine cont de context
2,5 puncte – obţine informaţiile strict necesare, le analizează şi formulează o soluţie corectă în contextul dat
5 puncte – adună şi analizează informaţiile necesare, inclusiv cu caracter colateral în vederea elaborării unei soluţii complexe luând în considerare diferite aspecte

	6
	Capacitatea de a susţine propriile opinii vis-a-vis de problemele apărute
	0 puncte – ezită în exprimarea propriilor opinii
2,5 puncte – îşi exprimă propriile opinii deschis şi direct, iar dacă este nevoie le argumentează
5 puncte –capacitatea de a-şi exprima propria poziţie, folosind un tip de comunicare asertivă 

	7
	Interesul manifestat pentru persoanele cu care intră în contact
	0 puncte – nu manifestă nici un interes pentru oamenii cu care lucrează
2,5 puncte – manifestă interes pentru oamenii cu care lucrează şi le oferă sprijin, dacă este nevoie sau dacă i se solicită
5 puncte – iniţiază propriile demersuri pentru a înţelege mai bine oamenii cu care lucrează

	8
	Capacitatea de a comunica eficient
	0 puncte – nu furnizează oportun informaţiile necesare, comunicarea este incompletă şi lipsită de claritate
2,5 puncte – comunică informaţiile la momentul potrivit , persoanelor interesate, în mod clar şi inteligibil
5 puncte – comunică eficient adaptând stilul de comunicare în funcţie de partener şi verifică dacă acesta a înţeles în mod corect informaţiile transmise


*evaluatorul poate acorda orice punctaj între 0 şi 5, delimitările fiind orientative

